joelniklaus/EU_Wikipedias huggingface dataset:
Antti Roose

Antti Roose (sündinud 8. juulil 1964 Kiviõlis) on Eesti geograaf.

Elukäik
Lõpetas 1982 Kiviõli 1. Keskkooli ja 1989 Tartu Riikliku Ülikooli geograafia osakonna; geograafiamagister (1993, Tartu Ülikool), väitekiri "Andmeohje ja geoinfosüsteemide rakendusi keskkonna-ökonoomilistes hinnangutes Ida-Virumaa näitel"; filosoofiamagister (geograafia, 1997, Manchester Metropolitan University), väitekiri "Spatial Analysis of Impact of Industrial Change on Air Pollution" , PhD (geoinformaatika, 2005, Tartu Ülikool), väitekiri "Optimisation of environmental monitoring network by integrated modelling strategy with geographic information system – an Estonian case". Täiendas end 1992 Rootsis, 1993 USA-s, 1993–1994 ja 1998 Inglismaal. Oli 1985–1989 Kirde-Eesti vee kasutamise ja kaitse valitsuse inspektor, 1989–1990 Tartu Ülikooli füüsika geograafia kateedri vanemlaborant, 1990–1991 keskkonnaministeeriumi info- ja tehnokeskuse osakonna juhataja, 1992–1994 Ida-Viru maavalitsuse nõunik ja asemaavanem, 1995–1998 Raadio Vaba Euroopa toimetaja ja osakonnajuhataja, 1998–1999 Ordnance Survey ja Eesti Maa-ameti projektijuht, 2000–2006 Tartu Ülikooli teadus- ja arendusosakonna projektijuht.

Teadustöö
Uurimisvaldkonnad: geograafilised infosüsteemid, ruumiandmete haldus ja analüüs keskkonnakaitse valdkonnas; keskkonnaseire meetodid; saaste leviku modelleerimine, sh ohtlikud ained pinna- ja põhjavees; keskkonnaindikaatorid; ruumiplaneerimise metodoloogia arendamine; tehiskeskkonna olelusringi hindamine; taastuvenergia tasuvusanalüüsid ja energiatõhususe hinnangud. Rahvusvahelise Maastikuökoloogia Assotsiatsiooni ja Eesti Geograafia Seltsi liige. 17 teadustrükist, üle 100 aimeartikli.

Teoseid
 Spatial Analysis of Industrial Impacts on Air Pollution: an Estonian Case. // Air Pollution 2002 Proc., 1–3 July 2002, Segovia, 2002
 Optimal set for monitoring the environment in Estonia – neighbourhood analysis. // Development and Application for Computer Techniques to Environmental Studies, Envirosoft X, WIT Press, 2004
 Monitoring of priority hazardous substances in Estonian water bodies and in the coastal Baltic Sea (kaasautor O. Roots). // Boreal Environment Res. 10 (2005) 2
 Persistent organic pollutant patterns in grey seals (Halichoerus grypus) (kaasautorid O. Roots, V. Zitko). // Chemosphere 60 (2005) 7
 A framework and techniques for environmental mapping of the Estonian monitoring data (kaasautorid R. Aunap, T. Tamm). // GIS Planet 2005 Proc.. May 30–June 2, 2005, Estoril.

Viited

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 152.
 

Eesti geograafid
Sündinud 1964
Mai Roose

Mai Roose (aastani 1964 Mai Sarapuu, 3. mai 1940 Kuressaare – 21. juuli 2006 Tartu) oli eesti arstiteadlane ja neuroloog.

Elulugu
Mai Roose oli laevakapteni tütar ja Neeme Roose abikaasa.

Lõpetas 1958. aastal Viktor Kingissepa nimelise Kingissepa Keskkooli ja 1964. aastal Tartu Riikliku Ülikooli arstiteaduskonna; meditsiinikandidaat (1977, TRÜ), väitekiri "Эпидемиология острых сосудистых заболеваний головного мозга в г. Тарту Эстонской СССР 1970/1973 гг. (Заболеваемость и факторы риска)". 

Oli 1964–1971 Tartu Linna Polikliiniku neuroloog, 1971–1980 TRÜ meditsiini kesklabori nooremteadur, 1980–1984 Tartu Ülikooli üld- ja molekulaarpatoloogia instituudi ajuvereringehaiguste labori vanemteadur, 1984–1992 labori juhataja. 1993–1995 Tartu Ülikooli närvikliiniku vanemteadur, 1995–2005 dotsent, 2005–2006 lepinguline töötaja. 

1974–1990 osales koostöös Helsingi Ülikooliga. Eesti Neuroloogide ja Neurokirurgide Seltsi, Soome-Eesti-Ungari Arstide Seltsi, Saksa-Balti Arstide Seltsi liige.

Teadustöö
Uurimisvaldkond: ajuvereringe haiguste epidemioloogia, aju ainevahetuse muutused raske ajukahjustuse järel. Üle 80 teadustrükise.

Viited

Teoseid
 Epidemiology of cerebrovascular disease in Tartu, Estonia, USSR 1970–73 (kaasautor). Stroke, 7 (1976) 2
 Correction of CSF acidosis and craniospinal system viscoelastic parameters with intrathecal THAM (kaasautor). // Intracranial Pressure VIII. Berlin, 1993
 Changed incidence and case-fatality rates of first-ever stroke between 1970 and 1993 in Tartu, Estonia (kaasautorid J. Kõrv, A.-E. Kaasik). // Stroke 27 (1996) 2
 First-year results of the third stroke registry in Tartu, Estonia (kaasautor). // Cerebrovasc. Dis. 18 (2004) 3
 Lifestyle and late effects after poliomyelitis. A risk factor study of two populations (kaasautor). // Acta Neurol. Scand. 109 (2004) 2
 The Third Stroke Registry in Tartu, Estonia: decline of stroke incidence and 28-day case-fatality rate since 1991 (kaasautorid R. Vibo, J. Kõrv). // Stroke 36 (2005) 12.

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 120
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 152
 Haldre, S. Mai Roose 65. Eesti Arst (2005) 6. 455
 In memoriam: Mai Roose 3. mai 1940 – 21. juuli 2006. // Postimees (2006) 3. V
 Tartu Ülikooli Kliinikum 200. Trt, 2004, 240
 Tartu Ülikooli arstiteaduskond 1982–2007. Trt, 2007, 174, 309, 313, 314, 317, 319, 320.
  

Eesti arstiteadlased
Eesti neuroloogid
Sündinud 1940
Surnud 2006
Neeme Roose

Neeme Roose (10. jaanuar 1941 Kuressaare – 1. märts 2017) oli eesti füüsik ja majandusteadlane.

Elulugu
Lõpetas 1959. aastal Viktor Kingissepa nimelise Kingissepa Keskkooli ja 1964. aastal Tartu Riikliku Ülikooli; füüsika-matemaatikakandidaat (1975, Eesti NSV TA Füüsika Instituut (FI)), väitekiri "Исследование роли размножения электронных возбуждений в люминесценции и окрашивании некоторых ионных кристаллов". Oli 1964–1973 FI teadur, aastast 1978 Tartu Riikliku Ülikooli majandusteaduskonna õppejõud: 1978–1988 turunduse kateedri vanemõpetaja, 1988–1992 dotsent, 1993–2006 turunduse ja juhtimise instituudi dotsent.

Teadustöö
Uurimisvaldkond: turu-uuringud, ärieetika, tootepoliitika ja reklaamindus. Koostanud õppevahendeid reklaami ja toote kohta turunduses. Üle 30 teadustrükise.

Teoseid
 Reklaam turunduses. Tartu, 2002
 Toode turunduses. Tartu, 2004

Isiklikku 
Neeme Roose oli Mai Roose abikaasa.

Viited

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 358
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 153
 Neeme Roose 65. // Universitas Tartuensis (2006) 6, I.
  

Eesti füüsikud
Eesti majandusteadlased
Sündinud 1941
Surnud 2017
Katrin Roosileht

Katrin Roosileht (sündinud 25. juulil 1967 Põltsamaal) on Eesti ajaloolane.

Elulugu
Lõpetas 1985 Viljandi 4. keskkooli ja 1991 TÜ ajaloo osakonna; M.A. (arhiivindus, 2001, TÜ), väitekiri "Vaeslastekohtud Eestis. Arhiivinduslik aspekt". 

Oli 1991–2001 Rahvusarhiivi justiitsasutuste talituse juhataja, Ajalooarhiivi teatmetalituse juhataja ja Viljandi Maa-arhiivi juhataja, 2001–04 välisministeeriumi arhiivi juhataja, aastast 2001 TÜ Viljandi Kultuuriakadeemia lektor, dokumendihalduse õppetooli hoidja.

Teadustöö
Uurimisvaldkond: sotsiaalajalugu (vaeslapsed eesti ühiskonnas 19. sajandi II poolel), kohtute ajalugu, arhiivikirjeldus, dokumendihalduse kaasaegsed probleemid.

Teoseid
Sarjade moodustamise ilu ja valu Tallinna Ringkonnakohtu arhiivi näitel. // Eesti Ajalooarhiivo Toim 6 (2001)
Vaeslastekohtud Eestis 1591–1944. // AA. Kleio. (2001) 4
Vaeslastekohtud. EAA Toim (2003) 11
Lisandusi Fr. G. Von Bunge eluloole. // Tundmatu Friedrich Georg von Bunge. Õpetatud Eesti Seltsi Toim XXXV. Tartu 2006

Viited

Välislingid
 

Eesti ajaloolased
Viljandi Maagümnaasiumi vilistlased
Tartu Ülikooli ajalooteaduskonna vilistlased
Õpetatud Eesti Seltsi liikmed
Sündinud 1967
Peeter Roosimaa

Peeter Roosimaa (sündinud 1. veebruaril 1948 Paides) on Eesti usuteadlane.

Elulugu
Peeter Roosimaa on tööliste poeg.

Lõpetas 1967 Tallinna Polütehnikumi, 1972 Tallinna Polütehnilise Instituudi elektrotehnikateaduskonna, 1979 Evangeelsete Kristlaste-Baptistide Üleliidulise Nõukogude Moskva Kaugõppe Piiblikursused ja 1982 Saksa DV Buckowi Teoloogilise Seminari; teoloogiamagister (1994, TÜ), väitekiri "1. Peetruse kirja kristoloogia", teoloogiadoktor (2004, TÜ), väitekiri "Uue Testamendi eestikeelsetest tõlgetest ja tõlkimist toetavast eksegeesist" (Tartu, 2004). Oli 1972–76 Vabariikliku Onkoloogia Dispanseris füüsik, 1976–89 Meditsiinitehnika Remondiettevõtte töötaja ja Rakvere "Karmeli" koguduse pastor. 

1989–1994 oli ta Kõrgema Usuteadusliku Seminari direktor, 1991–94 TÜ Uue Testamendi teaduse ja kreeka keel õppetooli dotsendi kohusetäitja, 1994–98 dotsent, 1997–98 dekaan, 1998–2004 Uue Testamendi teaduse lektor, 2004–2014 dotsent.

Teadustöö
Uurimisvaldkond: Uue Testamendi ajastulugu, eksegees, kristoloogia, Uue Testamendi eesti keelde tõlkimine. Üle 60 teadustrükise.

Viited

Teoseid
 Die Endzeiterwartungen in dre Offenbarung des Johannes. // Endzeiterwartungen und Endzeitvorstellungen in den verschiedenen Religionen. Akten des Vierten Gemeinsamen Symp. der Evangelisch-Theologischen Fakultät der Universität Tartu und der Deutschen Religionsgeschichtlichen Studentenschaft am 5. und 6. November 1999 zu Tartu/Estland. Münster, 2001
 The First Estonian Bible Since World War Two. // Religion in Eastern Europe. Christians Associated for Relations with Eastern Europe. XXII, 4. Elkhart, Indiana, 2002
 Kuidas tõlkida Peetruse esimese kirja 3, 18–19? (kaasautorid M. Lepajõe, A. Gross). // Universitas Tartuensis Facultas Theologica. Mille anni sicut dies hesterna? Studia in honorem Kalle Kasemaa. Tartu, 2003
 "Wastne Testament" – das erste estnischsprachige Neue Testament. // Akten des Fünften Gemeinsamen Symposiums der Theologischen Fakultät der Universität Tartu und der Deutschen Religionsgeschichtlichen Studiengesellschaft am 2. und 3. November 2001 zu Tartu/Estland
 Nimisõnade algustäht XVII sajandi lõpu ja XVIII sajandi alguse piiblitekstides. // KK (2006) 6.

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 153.
 

Eesti baptisti vaimulikud
Eesti teoloogid
Sündinud 1948
Hugo Roostalu

Hugo Roostalu (sündinud 27. detsembril 1941 Väätsa vallas Järvamaal) on Eesti mullateadlane.

Elulugu
Lõpetas 1960 Olustvere Põllumajandustehnikumi ja 1965 EPA agronoomiateaduskonna; põllumajanduskandidaat (1974, Riia, Läti Põllumajandusakadeemia), väitekiri "Водно-воздушный и температурный режимы почв буроземного и псевдоподзолистого типов Эстонской ССР". 1965 Vabariikliku Agrokeemia Labori agrokeemik. 1970 EPA mullateaduse ja agrokeemia kateedri teadur, 1970–71 assistent, 1971–77 vanemõpetaja, 1977–79 dotsendi kohusetäitja, 1979–96 dotsent, 1996– EPMÜ mullateaduse ja agrokeemia instituudi professor, 2005– Eesti Maaülikooli põllumajandus- ja keskkonnainstituudi mullateaduse ja agrokeemia osakonna juhataja, 1996–98 ja 2001–02 õppeprorektor ja 2002 rektori kohusetäitja.

Teadustöö
Uurimisvaldkond: põllu- ja metsamuldade hüdrofüüsikalised omadused, veega varustatus ja režiimid; muldade kasutussobivus ja viljakus; muldade fütoproduktiivsuse ja põllumajandusliku maakasutuse agroökoloogia ja majandusanalüüs; väetiste efektiivsus ja ratsionaalne kasutamine; riskianalüüs põllumajanduses.

Teoseid
 Агрофизическая характеристика почв буроземного, псевдоподзолистого, дерновоподзолистого и подзолистого типов Эстонской ССР (kaasautorid E. Kitse, L. Reintam). // Агрофизическая характеристика почв СССР. М., 1976
 О коррелационной связи урожая зерна с коэффициентами спектральной яркости в различных фазах развития ячменя (kaasautor). // Исследование Земли из космоса, 1988
 Vulnerability and Adaptation Assessment for Estonia. Vulnerability and Adaptation to Climate Change (kaasautor). // Kluwer Academic Publishers, 1996
 Agroecological and economic principles in the application of nitrogen fertilizers in sustainable agriculture. Fertilization for Sustainable Plant Production and Soil Fertility (kaasautor P. Kuldkepp). // Proc. 11th International World Fert. Congr. IV, 1997
 Sustainable Balance of Biofuels Supply-demand in Estonia (kaasautor). // Proc. of the 2nd World Conf. and Technology Exhibition on Biomass for Energy, Industry Climate Protection, Rome, Italy, Vol. 1 (2004)
 Potassium balance of arable soils in Estonia (kaasautor). // Nawozy I Nawozenie – Fertilizers and fertilization, VII, 3 (2005) 24.

Viited

Kirjandus
 Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Trt, 1981, 45
 Eesti Põllumajanduse Akadeemia töötajad ja vilistlased 1981–1990. Trt, 1991, 38
 Eesti Põllumajandusülikool: audoktorid, töötajad ja vilistlased 1991–1995. Trt, 1996, 43.
  

Eesti mullateadlased
Sündinud 1941
Lembit Roostar

Lembit Roostar (1. veebruar 1934 Mäetaguse vald, Virumaa – 20. juuli 2009) oli Eesti arstiteadlane, kirurg ja sõjaväearst.

Elulugu
Lembit Roostar oli talupidaja poeg.

Ta lõpetas aastal 1953 Jõhvi 1. Keskkooli ja 1959 Tartu Riikliku Ülikooli arstiteaduskonna; meditsiinikandidaat (1968, TÜ), väitekiri "Aordi bifurkatsiooni ja jäsemete magistraalarterite emboolia ja ägeda tromboosi ravist", meditsiinidoktor (1974, TÜ), väitekiri "Клинико-биохимические нарушения при острой имешении конечностей". Oli 1959–1990 NSVL relvajõudude meditsiiniteenistuse ohvitser, 1970–1975 Tartus sõjaväehaigla osakonna ülem, ühtlasi TÜ anatoomia ja histoloogia kateedri assistent, 1975–78 Mongoolias välisõjaväehaigla peakirurg, 1978–1981 ja 1984–1990 Leningradi Sõjameditsiini Akadeemia õppejõud: 1986–1990 kateedri ülema asetäitja, 1986–1989 dotsent, 1989–1990 professor, 1981–1984 Afganistani armee peakirurgi konsultant ja peakirurg. 1990–1992 TÜ hospitaalkirurgia kateedri juhataja, 1992–1999 TÜ kardioloogiakliiniku kardiotorakaalkirurgia professor, õppetooli juhataja, aastast 1999 emeriitprofessor. Täiendas end Soomes, Saksamaal, Bulgaarias, Šveitsis, USA-s ja Hiinas. Eesti Kirurgide Assotsiatsiooni, Rahvusvahelise Kardiovaskulaarkirurgia Ühingu, Trauma ja Erakorralise Kirurgia Euroopa Assotsiatsiooni liige, Balti Kirurgide Assotsiatsiooni president (1995-98).

Teadustöö
Uurimisvaldkond: kaasasündinud südamerikked lastel, endokardiidi kirurgiline ravi, , rinna- ja kõhuõõnevigastused. Üle 500 teadustrükise, 8 monograafiat. Eesti Vabariigi teaduspreemia (1992, kollektiivis).

Isiklikku
Tema poeg oli Eesti Vabariigi diplomaat Sulev Roostar.

Viited

Kirjandus
 EE 14, 434
 Tartu Ülikooli Kliinikum 200. Trt, 2004, 168–170, 187
 Merila-Lattik, H. Eesti arstid 1947–1997. Tallinn, 1997, 968–969
 Eesti Arst (2004) 1, 68
 Tartu Ülikooli arstiteaduskond 1982–2007. Trt, 2007, 234, 246, 259, 262, 264, 266.

Välislingid 
 Lembit Roostar 01.02.1934–20.07.2009
 Kuidas Eesti arst Afganistanis lennuki maa peale tõi

Teoseid
 The therapy of acute arterial thrombosis (kaasautor). // J. Cardiovascul. Surg. 18 (1977) 3
 Эмболия и острый тромбоз артерий конечностей (kaasautor). Тлн, 1984
 Südamekirurgia. Tartu, 1991
 Лекции по актуальным вопросам торакальной хирургии. Трт, 1992
 Боевые огнестрельные ранения. I. Грудь, живот. Трт, 1993
 Боевые огнестрельные ранения. II. Сердце. Кровеносные сосуды. Трт, 1993
 Indications for surgery in penetrating chest injuries. // Ann. Chir. Gynaecol. 82 (1993) 3
 Treatment plan used for vascular injuries in the Afghanistan war. // Cardiovascul. Surg. 3 (1995) 1
 Välikirurgia (kaasautor). Tartu, 1996.

Eesti arstiteadlased
Eesti kirurgid
Sündinud 1934
Surnud 2009
Arne Roostna

Arne Roostna (sündinud 1. märtsil 1958 Tartus) on Eesti loomakasvatusteadlane.

Elulugu
Arne Roostna on zootehnikute poeg.

Lõpetas 1976 Tartu 8. Keskkooli ja 1981 EPA zooinseneriteaduskonna; põllumajanduskandidaat (1989, EPA), väitekiri "Биологические характеристики молодняка крупного скота эстонской красной и эстонской чернопестрой пород". 1982–90  eriloomakasvatuse kateedri zootehnik, 1990–94 Eesti NSV TA Loomakasvatuse ja Veterinaaria Instituudi söötmise ja söötade uurimise osakonna teadur.

Teadustöö
Uurimisvaldkond: veisekasvatus. 15 teadustrükist.

Viited

Teoseid
 Eesti punast ja eesti mustakirjut tõugu vasikate kasvamisest ja arenemisest. // Teaduse saavutusi ja eesrindlikke kogemusi. Veisekasvatus.(1988) 25
 Eesti punast ja eesti mustakirjut tõugu vasikate kasvamise iseärasusi. // Teaduse saavutusi ja eesrindlikke kogemusi. Veisekasvatus. (1990) 16
 Suuretoodanguliste lehmade põhisöödaline ja pooljõusöödaline söötmine (kaasautor). // ELVI tead tööde kogumik. Loomakasvatus. 64 (1993)
 Lehmade kaltsiumi- ja fosforitarbe rahuldatus Laiuse, Võhandu ja Järva-Jaani kolhoosides (kaasautor). // ELVI tead tööde kogumik. Loomakasvatus. 64 (1993).

Kirjandus
 Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn, 1992, 47, 122
 Eesti Põllumajanduse Akadeemia töötajad ja vilistlased 1981–1990. Trt, 1991, 69.
 

Eesti loomakasvatusteadlased
Sündinud 1958
Hardi-Erik Roosve

Hardi-Erik Roosve (kuni 1939 Rose, 24. märts 1931 Tallinn – 27. detsember 2008) oli Eesti loomakasvatusteadlane.

Elulugu
Hardi-Erik Roosve oli riigiametniku poeg.

Lõpetas 1950 Tallinna 2. Keskkooli, 1955 EPA zootehnikateaduskonna ja 1964 EPA aspirant; põllumajanduskandidaat (1964, EPA), väitekiri "Eesti suurt valget tõugu emiste piimatoodang, piima keemiline koostis ja nende parandamise abinõud". Oli 1955–62 Vana-Võidu loomakasvatustehnikumi eriainete õpetaja, 1964–67 Eesti NSV TA Loomakasvatuse ja Veterinaaria Instituudi seakasvatuse osakonnas noorem- ja vanemteadur, 1967–90 Eesti NSV Kõrg- ja Keskerihariduse Komitees ja Eesti NSV Hariduskomitees inspektor, 1990–98 Eesti Entsüklopeediakirjastuse "Eesti põllumajandusentsüklopeedia" toimetuse juhataja. Lugenud Tallinna Polütehnilise Instituudis ja TPedI-s põllumajandusaluste ja looduskaitse kursust (vanemõpetaja, alates 1989 dotsent).

Teadustöö
Uurimisvaldkond: seakasvatus. Avaldanud 44 teadustrükist.

Viited

Teoseid
 Polli Katsebaasi seakarja kujunemine. // EPA tead tööde kogumik, 27 (1963)
 Über den Einsatz von Lysin und Methionin in der Schweinfütterung (kaasautor). // Wiss. Z. der Universität Rostock. 18 (1969) 1–2
 Eesti suurt valget tõugu emiste laktatsioonikõverad. // ELVI. tead tööde kogumik, 11 (1967).

Kirjandus
 ELVI, 47, 115
 Agraarteadus (1991) 2, 214–215.
 

Eesti loomakasvatusteadlased
Rahumäe kalmistule maetud
Sündinud 1931
Surnud 2008
Andres Root

Andres Root (3. juuli 1956 Tallinn – 23. juuni 2016) oli Eesti majandusteadlane ja analüütik.

Elulugu
Lõpetas 1974 Tallinna 21. Keskkooli ja 1978 Tallinna Polütehnilise Instituudi raamatupidamise erialal; majanduskandidaat (1983, Eesti NSV TA Majanduse Instituudi), väitekiri "Экономическая эффективность производства и её матричное моделирование (на примере легкой промышленности Эстонской ССР)". Oli 1978–1992 TTÜ-s aspirant, vanemteadur, dotsendi kohusetäitja, laborijuhataja ja prodekaan. Aastast 1992 AS KPMG Estonia (1992–2001 juhatuse esimees). Vannutatud audiitor (1992). 1990–1999 audiitortegevuse nõukogu esimees/aseesimees. Aastast 2002 oli audiitorite kutsekomisjoni liige (2002–2005 esimees). Eesti NSV riiklik teaduspreemia 1987 (kollektiivis). Eesti auditeerimiseeskirja koostamise koordinaatoreid ja põhiautoreid. Kirjutanud rohkesti majandusarvestust ja auditeerimist populariseerivaid artikleid.

Teadustöö
Uurimisvaldkond: majandustegevuse kompleksanalüüs.

Tunnustus
2005 – Valgetähe IV klassi teenetemärk

Teoseid
 Rahvastik loenduspeeglis (kaasautor U. Mereste). Tallinn, 1988
 Ettevõttesisene sidusanalüüs ja toodangu struktuur. Tallinn, 1991
 Audiitorkontroll. Tallinn, 1991
 Väärtpaberite võlud ja ohud. Tallinn, 1991
 Maksukäsiraamat I–II (kaasautor) Tallinn, 1998

Viited

Kirjandus
 
 Tallinna Polütehniline Instituut 1936–1986. Tallinn, 1986, 349, 447, 501
 Kes on kes Eesti 2000. Tallinn, 2000, 169.
  

Eesti majandusteadlased
Analüütikud
Valgetähe IV klassi teenetemärgi kavalerid
Metsakalmistule maetud
Sündinud 1956
Surnud 2016
Riho Roots

Riho Roots (aastani 1940 Richard Roots, 6. august 1900 Jõelähtme vald, Harjumaa – 12. november 1979 Viljandi) oli Eesti arstiteadlane, patoanatoom ja hügieenik.

Elulugu
Riho Roots oli talupidaja poeg.

Lõpetas aastal 1919 Tallinna Linna Poeglaste Humanitaargümnaasiumi. Osales Vabadussõjas, lõpetas aastal 1927 Tartu Ülikooli arstiteaduskonna. 1927–1928 oli TÜ kohtuarstiteaduse instituudi assistent, 1929–1931 täiendas end Grazis ja Viinis. Oli 1931–1939 Tallinna Linna Keskhaigla prosektor, 1939–1940 TÜ patoloogia instituudi assistent, 1940–1941 vanemõpetaja, 1941–1944 prosektori kohusetäitja, 1944 vanemõpetaja, 1945–1950 hügieeni kateedri juhataja, kohusetäitja, aastast 1946 dotsent, 1944–1945 ka Tartu Sanitaarharidusmaja direktor, 1946 ajakirja Nõukogude Eesti Arst toimetaja, 1950–1970 Viljandi haigla patoanatoom ja Viljandi meditsiinikooli lektor. Oli Akadeemilise Arstiteaduse Seltsi liige (1923–1927), Tartu Teadusliku Arstide Seltsi ja Tallinna Eesti Arstide Seltsi sekretär (1927–1938).

Teadustöö
Uurimisvaldkond: kohtumeditsiin, patoloogiline anatoomia ja hügieen.

Viited

Teoseid
 Surmavad õnnetusjuhtumid Tartu Ülikooli Kohtuliku Arstiteaduse Instituudi lahangumaterjali põhjal. // EA (1928) 5
 Vastsündinute meleena juht. // Eesti Arst (1929) 4
 Lisatis ipriidimürgistuse kasuistikale. // Eesti Arst (1940) 10.

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 120
 Album Academicum Universitatis Tartuensis 1918–1944. I–III. Trt, 1994, II, 57
 Nõukogude Eesti Tervishoid (1970) 6, 459
 Nõukogude Eesti Tervishoid (1980) 1, 59–60
 Merila-Lattik, H. Eesti arstid 1947–1997. Tallinn, 1997, 309–310.
  

Eesti arstiteadlased
Eesti anatoomid
Eesti hügieenikud
Vabadussõja veteranid
Gustav Adolfi Gümnaasiumi vilistlased
Tartu Ülikooli õppejõud
Sündinud 1900
Surnud 1979
Eestistatud nimega inimesed
Siiri Rootsi

Siiri Rootsi (aastani 1985 Siiri Olkonen, sündinud 13. jaanuaril 1959 Tartus) on Eesti bioloog.

Elulugu
Lõpetas 1977 Tartu 2. Keskkooli ja 1982 TÜ bioloogiateaduskonna; PhD (molekulaarbioloogia, 2004, TÜ), väitekiri " Human Y-chromosomal variation in European populations". 1982–1987 Pärnu 1. Keskkooli bioloogiaõpetaja, 1987–2005 Eesti Biokeskuse teadur, 2005– vanemteadur.

Teadustöö
Uurimisvaldkond: inimese Y-kromosomaalne varieerivus Euraasia populatsioonides. Umbes 10 teadustrükist.

Teoseid
 The Genetic Heritage of the Earliest Settlers Persists Both in Indian Tribal and Caste Populations (kaasautor). // American J. Human Genetics 72 (2003) 2
 Y Chromosomal Heritage of Croatian Population and Its Island isolates (kaasautor). // European J. Human Genetics 11 (2003) 7
 The western and eastern roots of the Saami – The story of genetic "outliers" told by mitochondrial DNA and Y chromosomes (kaasautor). // American J. Human Genetics 74 (2004) 4
 Phylogeography of Y-chromosome haplogroup I reveals distinct domains of prehistoric gene flow in Europe (kaasautor). // Am. J. Human Genetics 75 (2004) 1
 High-Resolution Phylogenetic Analysis of Southeastern Europe Traces major Episodes of Paternal Gene Flow Among Slavic Populations (kaasautor). // Mol. Biol. Evol 22 (2005) 10.

Viited

Kirjandus

Välislingid
 

Eesti bioloogid
Sündinud 1959
Friedrich von Rosen

Friedrich von Rosen (14. mai (vkj 2. mai) 1834, Peterburi – 28. märts (vkj 15. märts) 1902, Kaasan) oli Eesti geoloog, mineraloog ja paleontoloog.

Elulugu
Friedrich von Rosen oli sakslane, riigiametniku ja mõisniku poeg.

Ta lõpetas 1852 Odessa Richelieu Gümnaasiumi, 1855 Richelieu Lütseumi ja 1860 Tartu Ülikooli mineraloogia osakonna; loodusteaduste magister (1863, TÜ), väitekiri "Die chemisch-geonostische Verhältnisse der devonischen Formation des Dünathals in Liv- und Kurland und des Welikajathals bei Pleskau" (Dorpat, 1863), mineraloogia-geoloogiadoktor (1867, TÜ), väitekiri "Über die Natur der Stromatoporen und über die Erhaltung der Hornfasern der Spongien im fossilen Zustande" (Dorpat, 1867). Oli 1864–67 Kaasani Ülikooli mineraloogia kateedri dotsent, 1867–99 professor, aastast 1899 Kaasani Ülikooli teeneline professor ja riiginõunik. Aastast 1880 ühtlasi Kaasani Veterinaariainstituudi dotsent ja direktor.

Teadustöö
Von Roseni peamised uurimisvaldkonnad olid devoni ladestu kivimid Lätis ja Pihkva kubermangus, siluri ajastu stromatopoorid Eestis ning kvaternaarisetted Kaasani kubermangus. Töötanud välja kivististe siseehituse mikroskoopilise uurimise meetodi õhikpreparaatide abil, millele tugineb paljude fossiilirühmade (korallid, käsnad, sammalloomad jt) tänapäeva-süstemaatika. Üliõpilasena osales Looduseuurijate Seltsi geoloogia kogude korrastamisel. 13 teadustrükist.

Viited

Teoseid
 "Über die Natur der Stromatoporen und über die Erhaltung der Hornfaser der Spongien im fossilen Zustande" // Verh. Russ.-kaiser. Miner. Ges. St. Petersburg. 2, (1867) 4
 "О послетретичных образованиях по Волге и Каме, в Казанской губернии" // Тр. IV Съезда Рус. Естествоисп. в Казани (1874)
 "Химический состав и оптические свойства альбитов из русских месторождений" // Уч. Зап. Казан. унив. 2 (1997).

Kirjandus
 "Биографический словарь профессоров и преподавателей Императорского Казанского университета (1804–1904)" Ч 1. Казань, 1904, lk 468–471
 "Deutschbaltisches biographisches Lexikon 1710–1960" Köln, Wien, 1977, lk 645
 "Eesti entsüklopeedia" kd 14, lk 435
 "История геологических наук в Эстонии". Tallinn, 1986, lk 325
 "Eesti geoloogia: biograafiline teatmik" Tallinn, 1995, lk 102
 Линда Конго. "История исследовательских работ по естественным наукам в Эстонии в период до 1917 г." Таллинн: Валгус, 1987, lk 63, 72–77, 84
  

Punased Rosenid
Eesti geoloogid
Eesti mineraloogid
Eesti paleontoloogid
Tartu Ülikooli vilistlased
Sündinud 1834
Surnud 1902
Andreas Rosenberg

Andreas Rosenberg (3. november 1924 Tartu – 29. august 2017 Minneapolis) oli Eesti biofüüsik ja -keemik.

Elukäik
Andreas Rosenberg on advokaat Friedrich Rosenbergi ja proviisor Marta Jürgensteini poeg.

Lõpetas 1945 Sigtuna Eesti Keskkooli ja 1951 Lundi Ülikooli keemia erialal; fil. lic. (1956, Uppsala Ülikool), PhD (1960, Uppsala Ülikool), väitekiri "The Role of Metal Ions in the Catalytic Action of Peptidases". Täiendas end 1961–63 USA-s Minnesota Ülikoolis. Oli 1963–64 Uppsala Ülikooli biokeemiainstituudi dotsent, 1964–66 Minneapolises Minnesota Ülikooli assistant prof., 1966–72 assoc. prof., 1974–2000 biokeemia ja biofüüsika professor, aastast 2000 emeriitprofessor.

Teadustöö
Uurimisvaldkond: valkainete füüsikaline keemia; biokeemiliste protsesside molekulaarsed mudelid, immunoteraapia, allergia laboratoorne diagnostika, optiliste meetodite kasutamine biokeemias. American Chemical Society, Biophysical Society, American Society of Biological Chemists ja American Society for Cell Kineticsi liige. 155 teadustrükist.

Teoseid
 The Infrared Absorption Spectra of Some Amino Acid-metal Chelates at Liquid Air Temperature. // Acta Chem. Scand. 10 (1956)
 Optical Rotatory Dispersion of Liver Alcohol Dehydrogenase and Its Complexes (kaasautorid H. Theorell, T, Yonetani). // Nature 203 (1964) Aug 15
 A Hydrogen Exchange Study of Lysozyme Conformational Changes Induced by Inhibitor Binding (kaasautor). // Biochemistry 13 (1974) 16
 Protein Dissociation Constants Measured by Hydrogen Exchange Kinetics (kaasautor). // Methods in Enzymology Vol. XLVIII F (1978)
 Magnetic Circular Dichroism Analysis of the IHP Effect on Spin Equilibria in Human Ferric Hemoglobin (kaasautor). // Biophysical Chemistry 12 (1980) 2
 A Double-Quenching Methods for Studying Protein Dynamics: Seperation of the Fluorescense Quenching Parameters Characteristic of Solvent Exposed and Masked Fluorophores (kaasautor). // Biochem. 24 (1985) 6674–6679
 Interaction of Acrylamide with Proteins in the Concentration Range used for Fluorescence Quenching Studies (kaasautor). // Biophys. Chem. 47 (1993) 1. Characterization of Poly-Clonal Allergen specific IgE Responses by Affinity Distributions (kaasautor). // Mol. Immunol. 37 (2000) 10.

Viited

Kirjandus
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 107.
  

Eesti biofüüsikud
Eesti biokeemikud
Eestlased Ameerika Ühendriikides
Sündinud 1924
Surnud 2017
Elsa Amalie Rosenstein

Elsa Amalie Rosenstein (22. aprill 1907 Kronau, Hersoni kubermang, Ukraina – ?) oli Eesti arst ja geoloog.

Elukäik
Elsa Amalie Rosenstein oli arsti tütar, rahvuselt sakslane.

Ta lõpetas 1923 Paide Saksa Ühisgümnaasiumi, 1931 Tartu Ülikooli loodusteaduskonna ja 1941 Müncheni Ülikooli arstiteaduskonna; loodusteaduse magister (1933, TÜ), väitekiri "Borealis-lubjakivide mikrofüsiograafia", meditsiinidoktor (1941, Müncheni Ülikool). Õppis 1923–1931 Tartu Ülikooli loodusteaduskonnas ja 1931–1938 arstiteaduskonnas. Töötas 1938. aastal Tartu Ülikooli geoloogiakabinetis abilisena. 1939 põgenes Saksamaale. Oli Müncheni Ülikooli kliiniku asearst ja hiljem Bad Reichenhallis eraarst.

Teadustöö
Uurimisvaldkond: Eesti alamsiluri lademete litoloogia, stratigraafia ja kivistised. Oli 1930. aastail Eesti tuntumaid siluri kivististe uurijaid; tegi kindlaks lasumusrikete esinemise Pandivere kõrgustiku läänenõlval. 11 teadustrükist.

Teoseid
 Andmeid Juuru lademe kohta. // EL (1940) 4/5
 Unregelmässikeiten im Einfallen der untersilurischen Schichten Estlands im westlichen Teil der Pandiverschen Erhebung. // ELS aruanded 47 (1943)
 Eine neue Gattung der Dalmanellacea aus dem Untersilur Estlands. // ELS aruanded 47 (1943).

Viited

Kirjandus
 Album Academicum Universitatis Tartuensis 1918–1944. I–III. Trt, 1994, II, 279
 EE 14, 436
 Eesti geoloogia: biograafiline teatmik. Tallinn, 1995, 102.
  

Eesti arstid
Eesti geoloogid
Sündinud 1907
Surmaaeg puudub
Arnold Rosental

Arnold Rosental (sündinud 29. augustil 1937 Leningradis) on Eesti füüsik.

Elulugu
Arnold Rosental on teenistuja poeg.

Lõpetas 1956 Tartu 1. Keskkooli, 1961 TÜ füüsika osakonna ja 1967 Eesti NSV TA Füüsika ja Astronoomia Instituudi aspirantuuri; füüsika-matemaatikakandidaat (1975, TÜ), väitekiri "Некоторые особенности тока, органиченного обьемним зарядом, в твердом теле". Täiendas end 1978–1979 Tokyo Tehnoloogiainstituudis ja 1989 McMasteri Ülikoolis (Kanada). Oli 1961–1962 TÜ Eesti NSV TA Füüsika Instituudis: mehaanik, 1962–1964 ja 1967–1975 nooremteadur, 1975–1986, 1990–1992 ja aastast 2003 vanemteadur, 1986–1990 juhtivteadur, 1992–2002 kiletehnoloogia töörühma juhataja. Aastast 2005 Eesti Nanotehnoloogiate Arenduskeskuse projektijuht. 1976–1982 TÜ tahkisefüüsika (aastast 1987 laseroptika) kateedri vanemõpetaja ja 1982–1995 dotsent.

Teadustöö
Uurimisvaldkond: tahkisefüüsika ja -tehnoloogia, sh ruumlaengujuhtivus, pooljuhtlaserid, oksiidide aatomkihtsadestamine, aatomkihtsadestamise optiline reaalajaseire (uudismeetod) ja pooljuht-gaasisensorid. Üle 100 teadustrükise. Eesti NSV riiklik preemia (1982, kollektiivis).

Teoseid
 Time dependence of space-charge conduction. // Phys. Lett. A 46 (1973) 4
 Measurement of Zn doping level in InGaAsP–19InP DH lasers (kaasautor). // Jpn. J. Appl. Phys. 18 (1979) 8
 Active layer assessment of AlxGa1-xAsySb1-y/GaSb diode lasers from hydrostatic pressure measurements (kaasautor). // Semicond. Sci. Technol. 5 (1990) 8
 Monitoring of atomic layer deposition by incremental dielectric reflection (kaasautor). // Appl. Surf. Sci. 107 (1996)
 New routes to SnO2 heteroepitaxy (kaasautor). // Vacuum 67 (2002) 3–194
 Gas sensing properties of epitaxial SnO2 thin films prepared by atomic layer deposition (kaasautor). // Sens. Actuators B 93 (2003) 1–3
 Optical Materials and Applications (toimetaja ja kaasautor). Bellingham WA, 2005.

Viited

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 281
 II, 154
 EE 14, 43
 Arnold Rosental 70. // Universitas Tartuensis (2007) 31. VIII.
  

Eesti füüsikud
Hugo Treffneri Gümnaasiumi vilistlased
Sündinud 1937
Alar Rosentau

Alar Rosentau (sündinud 22. jaanuaril 1975 Võrus) on eesti geoloog.

Elukäik
Alar Rosentau on kooliõpetaja ja töölise poeg.

Lõpetas 1993. aastal Friedrich Reinhold Kreutzwaldi nimelise Võru 1. Keskkooli ja 1998. aastal Tartu Ülikooli magistrikraadiga (geoloogia, 2001, TÜ), väitekiri "Looduslike ehitusmaterjalide majandus- ja keskkonnageoloogiline analüüs Võru maakonna näitel"; sai doktorikraadi (geoloogia, 2006, TÜ) väitekirjaga "Development of Proglacial Lakes in Estonia" (Tartu, 2006). Täiendas end 2003. aastal Rootsis Stockholmi Ülikooli kvaternaarigeoloogia ja loodusgeograafia osakonnas (Rootsi Instituudi stipendiaadina) ja 2006. aastal Läänemere uuringute instituudis Saksamaal Warnemündes (külalisteadur).

Oli 1999. aastal Tartu Ülikooli geoloogia instituudi vanemlaborant, 2000 insener, 2001–2005 vaneminsener, 2005. aastast Tartu Ülikooli ajaloo osakonna arheoloogia õppetooli erakorraline teadur, 2007 ka geoloogia instituudi erakorraline teadur. Loeb Tartu Ülikoolis geoloogia seadusandluse ja kaevandusalade rekultiveerimise kursuseid.

Teadustöö
Uurimisvaldkonnad: Läänemere ja hilisjääaegsete jääpaisjärvede paleogeograafia. Maavarade kaevandamise keskkonnamõju. Üle 20 teadustrükise.

Teoseid
 Looduslikud ehitusmaterjalid Võrumaal // XXIV Eesti looduseuurijate päev. Lõuna-Eesti loodus. 2001.
 Kuremaa järve geoloogiast (kaasautor). // XXVI Eesti looduseuurijate päev. Vooremaa loodus. 2003.
 Simulation of the shorelines of glacial Lake Peipsi in Eastern Estonia during the Late Weichselian (kaasautorid T. Hang ja A. Miidel). // Geol. Quart. 48 (2004) 4.
 Setomaa paekivist (kaasautor L. Ainsaar). // XXVIII Eesti looduseuurijate päev. Setomaa loodus. Tartu, 2005.
 Fluoride levels in the Silurian-Ordovician aquifer system of western Estonia (kaasautor E. Karro). // Fluoride 38 (2005) 4.
 Palaeogeographic reconstruction of proglacial lakes in Estonia (kaasautor). // Boreas 36 (2007) 2.

Viited

Kirjandus

Välislingid
 

Eesti geoloogid
Sündinud 1975
Arvo Rosenthal

Arvo Rosenthal (sündinud 16. detsembril 1954 Tartus) on Eesti arstiteadlane ja kardioloog.

Elulugu
Arvo Rosenthal on zootehniku poeg.

Lõpetas Tartu 5. Keskkooli ja 1979 Tartu Riikliku Ülikooli arstiteaduskonna; meditsiinikandidaat (1988, TRÜ), väitekiri "Отделенные результаты лечения инфаркта миокарди в зависимости от консервативной и оперативной тактики лечения". Oli 1978–1980 Tartu Kliinilise Haigla intern. Aastatel 1980–1982 oli Nõukogude armees. Aastatel 1983–1988  Tartu Ülikooli üld- ja molekulaarpatoloogia instituudi südame isheemiatõve labori lepinguline nooremteadur, 1988–1993 Tartu Ülikooli Kardiovaskulaarkirurgia Tallinna Teaduskeskuse noorem ja vanemteadur, 1982–97 ka Tallinna Kiirabi Haigla südamearst, aastast 1994 eraarst Tallinnas.

Teadustöö
Uurimisvaldkond: müokardi infarkti ravitulemused. Üle 10 teadustrükise.

Teoseid
 Müokardi infarkti lähi- ja hilisprognoos pärast intrakoronaarset trombolüüsi (kaasautor). // Nõukogude Eesti Tervishoid (1988) 6
 Transesophageal echocardiography during coronary bybass surgery (kaasautor). // Jap. J. Thorac. Surg. 43 (1990) 1
 Transesophageal echocardiographic monitoring during coronary artery bybass surgery (kaasautor). // Jpn. Circ. J. 55 (1991) 2
 Transesophageal echocardiography during coronary artery bybass surgery (kaasautor). // J. Cardiol. 23 (1993) Suppl. XXXVII.

Viited

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 154
 Eesti Arst (1989) 3, 210–211.
  

Eesti arstiteadlased
Eesti kardioloogid
Tartu Ülikooli arstiteaduskonna vilistlased
Sündinud 1954
Argo Rosin

Argo Rosin (sündinud 9. augustil 1972 Tallinnas) on Eesti tehnikateadlane.

Elulugu
Lõpetas 1991 Tallinna Polütehnikumi ja 1996 TTÜ elektriajamite ja jõuelektroonika alal; tehnikateaduste magister (1998, TTÜ), väitekiri "Programmeeritavad kontrollerid (ülikooliõpik)", tehnikateaduste doktor (2005, TTÜ), väitekiri "Kergrööbastranspordi juhtimine, talitlusjärelevalve ja diagnostika". Täiendas end 1994–1996 Saksamaal Kempteni Rakenduskõrgkoolis. Oli 1995–1997 TTÜ elektriajamite ja jõuelektroonika instituudi insener, 1998–2005 teadur ja 2005– vanemteadur, 1998–2001 AS Contactus peaautomaatik, 2004– OÜ Süsteemitehnika juhatuse liige.

Oli 2011– 2016 TTÜ nõukogu liige, 2012–2016 TTÜ energeetikateaduskonna prodekaan. Alates 2017 aastast on TTÜ inseneriteaduskonna prodekaan.

Teadustöö
Uurimisvaldkond: elektri tarkvõrgud ja elektrivarustus, robotitehnika ja automatiseerimine, elektriajamid ja jõuelektroonika, energeetika, ühistranspordi juhtimis-, talitlusjärelevalve- ja infosüsteemid, telemaatika. Eesti Inseneride Liidu, Eesti Transpordi ja Teede Ühingu ning Eesti Moritz Hermann Jacobi Seltsi liige.

Kokku enam kui 60 teadustrükist.

Teosed ja teaduspublikatsioonid
 Large Scale Grid Integration of Renewable Energy Sources (kaasautor). United Kingdom, 2017
 Rosin, A.; Link, S.; Lehtla, M.; Martins, J.;  Drovtar, I.; Roasto; I. (2017). Performance and feasibility analysis of electricity price based control models for thermal storages in households. Sustainable Cities and Society, 32,  366−374.10.1016/j.scs.2017.04.008. 
 Energiasalvestid ja salvestustehnoloogiad (autor). Tallinn, 2014.
 Tarbimise juhtimine. Suurtarbijate koormusgraafikute salvestamine ning analüüs tarbimise juhtimise rakendamise võimaluste tuvastamiseks. Tallinn, 2014.
 Madal- ja liginullenergiahooned. Büroohoonete põhilahendused eskiis- ja eelprojektis (kaasautor). Tallinn, 2012.
 Kergrööbassõidukite ajamid ja juhtimine (kaasautor). Tallinn, 2008.
 Conceptual Design Method for General Electric Vehicle (kaasautor). // Est. J. Eng. 14 (2008) 1
 Maintenance Analyses, Control and Supervision System Design of Light Rail – An Application in Estonia (kaasautorid T. Möller, J. Laugis). //. The 32nd Annual Conf. of the IEEE Industrial Electronics Society, Paris, 2006
 Distributed Energy Supply System for Electric Vehicles (kaasautor). // 11-th International Conf. on Power Electronics and Motion Control. EPE-PEMC 2004 Riga. Riga Technical Univ., 2004
 Lift monitoring and process control over PLC integrated HTML server (kaasautorid R. Kruus, A. Steinbrunn). // The 3rd Research Symposium of Young Scientists., 2001

Tunnustused 
 2011, Eesti Kaitseministeeriumi Kuldrinnamärk, tulemusrikka koostöö eest.
 2005, Tallinna Linnavalitsuse eriauhind töögrupile "Rakenduslik teadustöö 2005" trammi info- ja juhtimissüsteemide väljatöötamise eest.

Viited

Kirjandus

Välislingid
 

Eesti tehnikateadlased
Sündinud 1972
Peter Rubel

Peter Rubel (ka Peter Heinrich Rubel, Peeter Heinrich Rubel; 8. jaanuar 1905 Suure-Kõpu vald, Viljandimaa – 20. august 1941 Tartu lähedal) oli Eesti põllumajandusteadlane.

Elulugu
Lõpetas 1922. aastal Viljandi Maakonna Poeglaste Gümnaasiumi ja 1927. aastal Tartu Ülikooli (TÜ) põllumajandusteaduskonna agronoomina. Õppis aastatel 1927–1931 TÜ õigusteaduskonnas. 

Põllumajandusmagister (1928, TÜ) väitekirjaga "Põllutööliste palgaolud Eestis". Täiendas end TÜ stipendiaadina 1928–1930 Taanis, Hollandis ja Berliini Ülikoolis.

Oli 1926–1927 Tartu maavalitsuse ja Asunike Liidu nõuandja väikemajapidamiste alal, 1927–1928 Asunike Liidu töötaja, ajakirja Uus Talu toimetaja, 1930–1934 Põllutööministeeriumi põllumajandusosakonna majandusnõuandja, 1934–1938 maatulunduse nõunik, 1938–1941 TÜ agraarpoliitika ja ühistegevuse õppejõud, aastast 1940 professor ning agraarökonoomika ja plaanimajanduse kateedri juhataja.

Oli 1941 hävituspataljonis, langes vangi ja hukati.

Teoseid
Die Agrarpolitik Eestis 1934–1937. Tallinn 1938
Meie riigimõisade saamislugu ja nende praegune majanduslik seisukord. // Agraarpoliitika ja ühistegevuse õppetooli teated 6. Tartu 1939
Andmeid põllumajanduse kollektiviseerimisest ja mehhaniseerimisest NSVL-s ja järeldusi neist meie oludes. 1940
Kolhoosi kord Nõukogude Liidu põllumajanduses. 1941

Isiklikku
Peter Rubel oli kooliõpetaja poeg ning tema vend oli keemik ja agronoom Nikolai Ruubel.

Tema endine abikaasa oli entomoloog Salme Rubel ning lapsed olid Mall Reeben ja Madis Rubel.

Viited

Kirjandus
Album Academicum Universitatis Tartuensis 1918–1944, 2. köide. Tartu 1994. Lk 249

Välislingid
Album Academicum Universitatis Tartuensis 1918–1944
 

Eesti põllumajandusteadlased
Viljandi Maagümnaasiumi vilistlased
Tartu Ülikooli põllumajandusteaduskonna vilistlasedÜliõpilasselts Liivika liikmed
Tartu Ülikooli põllumajandusteaduskonna professorid
Eesti NSV hävituspataljonlased
Sündinud 1905
Surnud 1941
Ivan Rubtsov

Ivan Rubtsov (1902–1993) oli vene entomoloog.

Elulugu
Ivan Rubtsov on oli pikka aega NSVL Teaduste Akadeemia Zooloogia Instituudi (Leningrad) teadur ja vanemteadur.

Uuris verdimevaid kahetiivalisi (eriti kihulasi), samuti kiuduslaste sugukonda (Mermithidae). Oli tihedas koostöös Eesti hüdrobioloogidega, uuris ka nende poolt peamiselt järvedest kogutud kiudusse, avaldades neist raamatu ja artiklite seeria. Viimases käsitletakse koos Venemaalt jm leitud materjalidega 120 liigitaseme taksonit, sh Eestist leitud 96 liigist ja alamliigist on Rubtsov teadusele uutena kirjeldanud 90. Eestis Zooloogia ja Botaanika Instituudi väljaandel ilmunud raamatut (1973) täiendas Rubtsov uute andmetega, see tõlgiti inglise keelde ja avaldati Indias.

Viited

Teoseid
 Пресноводные мермитиды Эстонии. Tallinn, 1973
 Мермитиды. Происхождение. Распространение. Биология. Л, 1977
 Новые виды мермитид (Mermithidae, Nematoda) из Эстонии и сопредельных стран I–XI. // Teaduste Akadeemia Toim. Biol (1978–1982)
 Fresh-water mermithids of Estonia. // Oxonian Press Pvt. Ltd, New Delhi, Calcutta, 1988.

Kirjandus
  

Venemaa entomoloogid
Sündinud 1902
Surnud 1993
Daniil Rudnev

Daniil Rudnev (aastani 1945 Daniil Gurevitš, 12. detsember 1911 Vitebsk – 2008) oli Eestis tegutsenud ajakirjanik ja ajaloolane.

Elulugu
Daniil Rudnev oli juut ja teenistuja poeg.

Lõpetas 1927 Saratovis keskkooli ja 1951 Tartu Riikliku Ülikooli ajaloo osakonnas; ajalookandidaat (1967, Kommunistliku Partei Keskkomitee Partei Ajaloo Instituut), väitekiri "Из истории эстонской большевисткой организации – коммунистической партии Эстонии". 1930–1938 ajakirjanik Leningradis Leninskaja Iskra toimetuses, 1938–1941 Pravda Leningradi korrespondent. 1941–1944 osales Teises maailmasõjas Pravda rindekorrespondendina. 1946. aastast kuni 25. jaanuarini 1950 oli Sovetskaja Estonija peatoimetaja, 1950–1951 Eesti NSV TA Ajaloo Instituudi teadur, 1951–1952 Eestimaa Kommunistliku Partei Keskkomitee Vabariikliku Parteikooli vanemõpetaja, 1952–1953 ajalehe Morjak Estonii toimetaja, 1953–1959 Eesti Raadio venekeelsete saadete toimetaja, 1959–1975 ajakirjade Kommunist Estonii (Коммунист Эстонии) ja Eesti Kommunist osakonnajuhataja.

Teadustöö
Uurimisvaldkond: Eestimaa Kommunistliku Partei ja Eesti revolutsioonilise liikumise ajalugu, revolutsiooniliste tegelaste Viktor Kingissepa, M. Kalinini jt elu ja tegevus.

Tunnustus
 1971 Eesti NSV teeneline ajakirjanik

Teoseid
 Dmitri Iljitš Uljanov Tartus. Tallinn 1958
 Ivan Rabtšinski: elu ja tegevus. Tallinn 1960
 Johannes Lauristin. Tallinn 1962
 Lenin ja Eesti: kroonika. Tallinn 1970
 Kõrgema tribunali uurija: Viktor Kingissepa tegevusest Moskvas 1918. a. Tallinn 1971
 Viktor Kingissepa elu: elulooline jutustus. Tallinn 1988

Viited

Välislingid
 

Eesti ajakirjanikud
Tartu Ülikooli ajaloo-keeleteaduskonna vilistlased
Eesti NSV teenelised ajakirjanikud
Sündinud 1911
Surnud 2008
Lucien Charles Rudrauf

Lucien Charles Rudrauf (8. jaanuar 1890 Belfort – 1968) oli Eesti kirjandus- ja kunstiteadlane.

Elulugu
Lucien Charles Rudrauf oli prantslane.

Lõpetas 1909 Strasbourgis , õppis 1909–1911 Strasbourgi Ülikoolis, 1911–1914 Pariisis Pariisi Ülikoolis ja École du Louvre'is ning 1919–1922 taas Pariisis; kirjanduse-litsentsiaat (1919, Strasbourg). Osales 1914–1918 I maailmasõjas Prantsuse armee ohvitserina. 1922–1934 TÜ erakorralise prantsuse keele, kirjanduse ja kultuuri (1925–1933 ka kunstiajaloo) lektor, 1934–1939 professor. Aastal 1939 siirdus Prantsusmaale, osales ohvitserina II maailmasõjas.

Teoseid
 Rime et sexe : une nouvelle théorie de l'alternance des rimes masculines et féminines dans la poésie française. Tartu, 1936
 L'annonciation, etude d'un thème plastique et de ses variations en peinture et en sculpture. Paris, 1943.

Viited

Kirjandus
 Eesti biograafiline leksikon. Täiendusköide. Tartu, Tallinn, 1940, 230
 Eller, M. Tartu ülikooli osast eesti kunstiteaduses 1920–1930-ndail aastail. // Kunstiteadus. Kunstikriitika, 6. Tallinn, 1986, 164.
  

Eesti kirjandusteadlased
Eesti kunstiteadlased
Sündinud 1890
Surnud 1968
Lembit Ruga

Lembit Ruga (16. juuni 1927 Sangaste vald, Valgamaa – 22. juuli 2001 Tallinn) oli Eesti tehnikateadlane.

Elulugu
Lembit Ruga oli talupidaja poeg.

Lõpetas 1948 Tallinna Industriaaltehnikumi ehitustehnikuna ja 1956 Tallinna Polütehnilise Instituudi tööstus- ja tsiviilehitusinsenerina; tehnikakandidaat (1977, TTÜ), väitekiri "Исследование закономерностей формирования качества воды в водотоках". Oli 1948–50 Põllumajandusministeeriumis tehnik-projekteerija, 1950–57 TTÜ ehitusmehaanika ja -konstruktsioonide kateedri laborant ja vanemlaborant, 1957–62  õpetaja, 1962 TTÜ sanitaartehnika kateedri vaneminsener, 1962–65 ehitusmehaanika kateedri assistent, 1965–83 vanemõpetaja, 1983–90 dotsent, 1990–93 mehaanikainstituudi deformeeruva keha õppetooli dotsent, 1993–2001 mehaanikainstituudi direktori abi.

Teadustöö
Uurimisvaldkond: reovee segunemise seaduspärasused veevoolus, hüdrodünaamiliste protsesside füüsika ja elektriline modelleerimine; materjalide tugevusomaduste füüsikalised alused. 19 teadustrükist.

Viited

Teoseid
 Электрическое моделирование процесса турбулентной диффузии вещества загрязнениния в водотоках. // TPI Toimetised. А 309 (1971)
 О результатах исследования влияния смешения вещества загрязнения в вертикальном направлении в прямолинейных каналах. // Материалы IV Всес. симп. по совремменым пробл. самоочищения качества воды. Тлн, 1972
 Исследование влияния ледяного покрова на процесс диффузии. // Материалы IV Всесою. симп. по совремменым пробл. самоочищения качества воды. Тлн, 1979
 Прогнозирование качества воды рек с применением вероятностных характеристик (kaasautor). // TPI Toimetised 544 (1983).

Kirjandus
 Tallinna Polütehniline Instituut 1936–1986. Tallinn, 1986, 239
 Tallinna Polütehnikum 80. Tallinn, 1995, 88
 Lembit Ruga: in memoriam. // TTÜ aastaraamat 2001 (2003), 357–358.
  

Eesti tehnikateadlased
Pärnamäe kalmistule maetud
Sündinud 1927
Surnud 2001
Aleksander Rulkov

Aleksander Rulkov (sündinud 1. aprillil 1947 Tallinnas) on Eesti tehnikateadlane.

Elulugu
Aleksander Rulkov on inseneri ja kooliõpetaja poeg.

Lõpetas 1965 Tallinna Kaugõppekeskkooli, 1973 Tallinna Polütehnilise Instituudi mehaanika erialal ja 1976 Ehituse Teadusliku Uurimise Instituudi aspirantuuri; tehnikakandidaat (1977, TTÜ), väitekirjas käsitles betooni tugevuse määramist betoon- ja raudbetoonkonstruktsioonides ja ehitistes skleromeetrilise magnetelastse meetodiga. Aastast 1976 Ehituse Teadusliku Uurimise Instituudis: 1976–1977 nooremteadur, 1978–1992 betooni tugevuse laboratooriumi juhataja. 1983–1989 TTÜ ehitusmehaanika kateedri õppejõud.

Teadustöö
Uurimisvaldkond: ehitiste ja ehitustarindide katsetamine, adestruktiivsete (mittepurustavate) meetodite väljatöötamine ja rakendamine betooni ja raudbetooni ning kivimite tugevusomaduste uurimisel, betooni tugevuse määramine raudbetoonkonstruktsioonides veealustes tingimustes, kivimite tugevusomaduste ekspressdiagnostika nii laboratoorsetes kui välitingimustes. Avaldanud 60 teadustrükist. ENSV riiklik preemia (1985) (kollektiivis).

Vaata ka 

 Anri Rulkovi preemia

Viited

Teoseid
 Proximate method for diagnosting rock strength. // Oil Shale 8 (1991) 4
 Microprocessor device for diagnosting building construction strength characteristics. // Materialele schimbului de experienta. Rumanie, BACAU, September, 1. 1990
 Testing old and carbonated concrete employing the impact pulse method. // XXIII International Symposium "Concrete and Reinforcedconcrete". M, 1991.

Kirjandus
 

Eesti tehnikateadlased
Tallinna Tehnikaülikooli vilistlased
Sündinud 1947